वाराणसी में PM मोदी ने मनमोहन सिंह पर कसा तंज, विरोध के चक्कर में मेरा नहीं, अपना 'रिपोर्ट कार्ड' दे बैठे  
पीएम मोदी ने कहा- मनमोहन अपना रिपोर्ट कार्ड दे रहे हैं
60 प्रतिशत अनपढ़ जनता किसकी देन है : पीएम मोदी
50 प्रतिशत गांवों में बिजली नहीं, तो क्या मैंने तारें काट दी : पीएम मोदी
राहुल पर कटाक्ष करते हुए पीएम मोदी ने कहा कि युवा नेता ने बड़े मजे में कहा कि जिस देश में 60 प्रतिशत लोग अनपढ़ हों वहां पीएम मोदी ऑनलाइन बैंकिंग की बात कैसे कर सकते हैं. क्या मैंने कोई जादू टोना किया है जो कोई अनपढ़ हो गया. ये क्या कर रहे हैं उन्हें भी समझ नहीं आ रहा है. अनपढ़ जनता किसकी देन है, लेकिन किसी का कालाधन खुल रहा है तो किसी का काला मन खुल रहा है. देश साफ-सुथरा होकर स्वच्छ होकर सोने की तरह तपकर निकलेगा, इस विश्वास के साथ मैं काम कर रहा हूं.